**Príloha č. 1**

**Opis predmetu zákazky**

Predmetom zákazky je zabezpečenie dodávky a distribúcie zemného plynu (ďalej len „plyn“) do **5 odberných miest** podľa konkrétnych potrieb verejného obstarávateľa, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku počas obdobia od **01.01.2024 – 31.12.2025 (pre uvedené obdobie ďalej len „Zmluvné obdobie").**

Predpokladaný objem odobratého plynu je **1 203,00 MWh**

Charakter odberných miest: Dom HZS, Starý Smokovec 18023, je priestor, kde záchranári vykonávajú pracovnú činnosť, spolu s technickým vybavením/zázemím a má 24h nepretržitú prevádzku. Objekt Riaditeľstvo HZS, Horný Smokovec 17052, je administratívna budova, avšak v uvedenej budove sa nachádza taktiež dispečing, ktorý má 24h nepretržitú prevádzku. Zvyšné odberné miesta sú administratívneho charakteru. Všetky odberé miesta sú vykurované zemným plynom.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou plynu do odberných miest odberateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto odberateľa za podmienok stanovených v Zmluve.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí individuálnu starostlivosť a bezplatné poradenstvo pre verejného obstarávateľa zamerané na znižovanie spotreby plynu.

Poskytovateľ zabezpečí individuálnu starostlivosť a obsluhu pre všetky odberné miesta zahrňujúcu aj odbornú podporu pri pripájaní nových odberných miest Objednávateľa.